
DR.30.10.2017                                                        23                   

 
pembekalan ini dicadangkan untuk pembangunan. Dalam pengamatan saya, peruntukan 
dengan pembangunan yang dibentangkan oleh Yang Amat Berhormat Pekan sejak Bajet 
2010 hingga ke hari ini mengalami nisbah peruntukan pembangunan yang menguncup Tuan 
Yang di-Pertua. Shrink, dengan izin. Untuk rekod, Bajet 2010 yang dibentangkan beliau 
mencatatkan nisbah peruntukan pembangunan sebanyak 27.78 peratus. 

Bagi Bajet 2011, nisbah pembangunan berkurangan kepada 23.9 peratus. Selama 
tiga tahun berturut-turut berikutnya, nisbah pembangunan terus menerus menguncup lagi 
shrink further, dengan izin. Bajet 2012 kadar 22 peratus, Bajet 2013 pada kadar 19.8 peratus 
dan Bajet 2014 menguncup pada 17.6 peratus. Walaupun bagi Bajet 2015 dan Bajet 2016 
nisbah pembangunan meningkat sedikit namun ia masih rendah di bawah 20 peratus. 

Bajet 2016, mencatatkan nisbah pembangunan 19.646 peratus dan ia menguncup 
kepada 18.3 peratus pada Bajet 2017. Kini menguncup lagi pada nisbah yang paling rendah 
dalam sejarah negara 17 peratus selepas 60 tahun negara kita merdeka. Apa kesan dan 
akibat langsung daripada pembangunan negara dan manfaat rakyat daripada penguncupan 
ini? Apa yang rakyat dapat manfaat? Jawapannya mudah, kita jangkakan pembangunan 
infrastruktur luar bandar untuk kemudahan rakyat akan berkurangan. Pembangunan modal 
insan juga akan berkurangan. Kontraktor kecil yang rata-ratanya bumiputera yang 
kebiasaannya akan menikmati manfaat dari projek kecil pembangunan ini akan terus terjejas 
teruk dan penyumbang ekonomi luar bandar akan turut terkesan. 

Peluang pekerjaan untuk anak muda lepasan institusi kemahiran seperti Pusat 
GiatMara juga akan terkesan negatif. Sudahlah syarikat kontraktor sederhana dan kecil pun 
tidak ada projek, pekerja terpaksa diberhentikan, kos hidup semakin meningkat, hasil 
semakin kurang, lalu apa kesudahan hidup golongan ini? Takkan semua nak jadi Grab driver 
Tuan Yang di-Pertua? Uber, Grab. 

Tuan Yang di-Pertua, Bajet 2018 ini mencadangkan perbelanjaan RM282.25 bilion 
berbanding dengan anggaran hasil. Berapa yang kita dapat kita hendak bajet banyak itu? 
Anggaran hasil Kerajaan Persekutuan bagi tahun 2018 yang berjumlah RM239.9 bilion. Ini 
bermakna Bajet 2018 mengalami defisit sebanyak RM42.35 bilion. Tuan Yang di-Pertua, 
defisit itu maknanya hutang negara bertambah. Bayaran faedah hutang sahaja- hendak bayar 
faedah hutang ini akan mencecah RM31 bilion tahun depan. Jumlah ini kalau kita hitung, 
kalau kita boleh buat apa-apa dalam RM31 bilion kita boleh membina 60 buah hospital dalam 
setahun. Kalau dianggarkan satu hospital berharga RM500 juta. Sebanyak 60 buah hospital, 
bayangkan hendak bayar faedah hutang sahaja, itu belum lagi ibu pokok dipotong lagi. 

Sejak tahun 2009, bajet yang dibentangkan terus menerus mengalami defisit. Malah 
untuk rekod, kalau sudah terlupa, sudah lama tidak dengar, ramai yang terlupa. Walau untuk 
rekod kali terakhir di dalam Dewan yang mulia ini, akaun Kerajaan Persekutuan pernah 
mencatatkan lebihan. Bajet surplus, Tuan Yang di-Pertua, dengan izin, ia dan bajet surplus 
itu adalah pada Pembentangan Belanjawan 1998 oleh mantan Menteri Kewangan Datuk Seri 
Anwar Ibrahim pada 17 Oktober 1997. Ia merupakan satu rekod belanjawan lebihan yang 
tidak upaya dibentangkan oleh mana-mana Menteri Kewangan yang menyusul kemudiannya 
sehinggalah hari ini. Bajet 2018 ini mencatatkan defisit fiskal 2.8 peratus berikutan dengan 
perbelanjaan yang melebihi hasil. 

Tuan Yang di-Pertua, Yang Berhormat Pekan telah mencadangkan dan 
mencanangkan sebuah bajet yang dipenuhi dengan dasar-dasar ekonomi rapuh melalui 
ciritan janji dan ciritan dana tetapi tidak memberikan jawapan dan penyelesaian yang kukuh 
kepada permasalahan dan isu-isu kritikal yang melanda rakyat dan negara. Walaupun 
dilabelkan ibu segala bajet, tetapi hutang. Di saat rakyat terbanyak di kota, di desa, di 
pedalaman dihimpit dengan bebanan hidup yang menekan akibat kenaikan kos sara hidup, 
inflasi dan pengangguran. Semasa membentangkan bajet, saya tertanya-tanya kenapa Yang 
Berhormat Pekan menimbulkan soal lawatan Menteri Besar Selangor dan Ketua Menteri 
Pulau Pinang ke negeri China? Apakah kaitan dengan isu pembentangan bajet?   

Dato’ Johari bin Abdul [Sungai Petani]: Yang Berhormat Permatang Pauh boleh 
saya tanya sedikit? 

Datuk Seri Dr. Wan Azizah binti Wan Ismail [Permatang Pauh]: Silakan Yang 
Berhormat Sungai Petani. 

Timbalan Yang di-Pertua [Datuk Seri Dr. Ronald Kiandee]: Ya, Yang Berhormat 
Sungai Petani. 



pembekalan ini dicadangkan untuk pembangunan. Dalam pengamatan saya, peruntukan dengan pembangunan yang dibentangkan oleh Yang Amat Berhormat Pekan sejak Bajet 2010 hingga ke hari ini mengalami nisbah peruntukan pembangunan yang menguncup Tuan Yang di-Pertua. Shrink, dengan izin. Untuk rekod, Bajet 2010 yang dibentangkan beliau mencatatkan nisbah peruntukan pembangunan sebanyak 27.78 peratus. Bagi Bajet 2011, nisbah pembangunan berkurangan kepada 23.9 peratus. Selama tiga tahun berturut-turut berikutnya, nisbah pembangunan terus menerus menguncup lagi shrink further, dengan izin. Bajet 2012 kadar 22 peratus, Bajet 2013 pada kadar 19.8 peratus dan Bajet 2014 menguncup pada 17.6 peratus. Walaupun bagi Bajet 2015 dan Bajet 2016 nisbah pembangunan meningkat sedikit namun ia masih rendah di bawah 20 peratus. Bajet 2016, mencatatkan nisbah pembangunan 19.646 peratus dan ia menguncup kepada 18.3 peratus pada Bajet 2017. Kini menguncup lagi pada nisbah yang paling rendah dalam sejarah negara 17 peratus selepas 60 tahun negara kita merdeka. Apa kesan dan akibat langsung daripada pembangunan negara dan manfaat rakyat daripada penguncupan ini? Apa yang rakyat dapat manfaat? Jawapannya mudah, kita jangkakan pembangunan infrastruktur luar bandar untuk kemudahan rakyat akan berkurangan. Pembangunan modal insan juga akan berkurangan. Kontraktor kecil yang rata-ratanya bumiputera yang kebiasaannya akan menikmati manfaat dari projek kecil pembangunan ini akan terus terjejas teruk dan penyumbang ekonomi luar bandar akan turut terkesan. Peluang pekerjaan untuk anak muda lepasan institusi kemahiran seperti Pusat GiatMara juga akan terkesan negatif. Sudahlah syarikat kontraktor sederhana dan kecil pun tidak ada projek, pekerja terpaksa diberhentikan, kos hidup semakin meningkat, hasil semakin kurang, lalu apa kesudahan hidup golongan ini? Takkan semua nak jadi Grab driver Tuan Yang di-Pertua? Uber, Grab. Tuan Yang di-Pertua, Bajet 2018 ini mencadangkan perbelanjaan RM282.25 bilion berbanding dengan anggaran hasil. Berapa yang kita dapat kita hendak bajet banyak itu? Anggaran hasil Kerajaan Persekutuan bagi tahun 2018 yang berjumlah RM239.9 bilion. Ini bermakna Bajet 2018 mengalami defisit sebanyak RM42.35 bilion. Tuan Yang di-Pertua, defisit itu maknanya hutang negara bertambah. Bayaran faedah hutang sahaja- hendak bayar faedah hutang ini akan mencecah RM31 bilion tahun depan. Jumlah ini kalau kita hitung, kalau kita boleh buat apa-apa dalam RM31 bilion kita boleh membina 60 buah hospital dalam setahun. Kalau dianggarkan satu hospital berharga RM500 juta. Sebanyak 60 buah hospital, bayangkan hendak bayar faedah hutang sahaja, itu belum lagi ibu pokok dipotong lagi. Sejak tahun 2009, bajet yang dibentangkan terus menerus mengalami defisit. Malah untuk rekod, kalau sudah terlupa, sudah lama tidak dengar, ramai yang terlupa. Walau untuk rekod kali terakhir di dalam Dewan yang mulia ini, akaun Kerajaan Persekutuan pernah mencatatkan lebihan. Bajet surplus, Tuan Yang di-Pertua, dengan izin, ia dan bajet surplus itu adalah pada Pembentangan Belanjawan 1998 oleh mantan Menteri Kewangan Datuk Seri Anwar Ibrahim pada 17 Oktober 1997. Ia merupakan satu rekod belanjawan lebihan yang tidak upaya dibentangkan oleh mana-mana Menteri Kewangan yang menyusul kemudiannya sehinggalah hari ini. Bajet 2018 ini mencatatkan defisit fiskal 2.8 peratus berikutan dengan perbelanjaan yang melebihi hasil. Tuan Yang di-Pertua, Yang Berhormat Pekan telah mencadangkan dan mencanangkan sebuah bajet yang dipenuhi dengan dasar-dasar ekonomi rapuh melalui ciritan janji dan ciritan dana tetapi tidak memberikan jawapan dan penyelesaian yang kukuh kepada permasalahan dan isu-isu kritikal yang melanda rakyat dan negara. Walaupun dilabelkan ibu segala bajet, tetapi hutang. Di saat rakyat terbanyak di kota, di desa, di pedalaman dihimpit dengan bebanan hidup yang menekan akibat kenaikan kos sara hidup, inflasi dan pengangguran. Semasa membentangkan bajet, saya tertanya-tanya kenapa Yang Berhormat Pekan menimbulkan soal lawatan Menteri Besar Selangor dan Ketua Menteri Pulau Pinang ke negeri China? Apakah kaitan dengan isu pembentangan bajet?. Dato' Johari bin Abdul [Sungai Petani]: Yang Berhormat Permatang Pauh boleh saya tanya sedikit?. Datuk Seri Dr. Wan Azizah binti Wan Ismail [Permatang Pauh]: Silakan Yang Berhormat Sungai Petani. Timbalan Yang di-Pertua [Datuk Seri Dr. Ronald Kiandee]: Ya, Yang Berhormat Sungai Petani.